Distinguished Service Cross (Yhdysvallat)

Distinguished Service Cross (lyh. DSC) on Yhdysvaltain maavoimien toiseksi korkein sotilansiomitali. Se vastaa arvoltaan laivaston Navy Cross- ja ilmavoimien Air Force Cross -mitalia.

Yhdysvaltain asevoimia koskevan lain mukaan eläkkeeseen myönnetään 10 prosentin korotus, mikäli eläkkeensaaja on palvellut armeijassa vähintään 20 vuotta ja ansainnut sinä aikana DSC:n.

 Historia 
Yhdysvaltain Ranskan joukkojen komentaja kenraali John J. Pershing ehdotti vuonna 1917 sotaministeri Newton D. Bakerille perustettavaksi toista mitalia kunniakkaasta palveluksesta Medal of Honorin lisäksi. Hän sai inspiraationsa brittiläisistä Military Cross- ja Military Medal -mitaleista sekä ranskalaisesta Croix de guerre -mitalista. Presidentti Woodrow Wilson sai ehdotuksen kirjeessä, joka oli päivätty 28. joulukuuta 1917. Distinguished Service Cross perustettiin 2. tammikuuta 1918 ja se korvasi Certificate of Merit -mitalin.Venzon & Miles 1999, s. 195-197 Vuonna 1934 Certificate of Meritin saaneille annettiin kongressin päätöksellä mahdollisuus saada ansioistaan myös Distinguished Service Cross.Borch 2013, s. 30

Mitalin suunnitteli 40. pioneerirykmentissä palvellut arkkitehti Aymar E. Embury II yliluutnantti Andre Smithin avustamana alkuvuonna 1918. Embury suunnitteli myös Yhdysvaltain armeijan Distinguished Service Medal -ansiomitalin.Embury, Aymar II (1880-1966)Borch 2013, s. 32 Emburyn ensimmäinen versio mitalista ei miellyttänyt kaikkia, ja siksi hän luovutti armeijalle myöhemmin samana vuonna uudistetun version.Borch 2013, s. 33

Ensimmäiset Distinguished Service Crossit luovutettiin ne ansainneille 18. maaliskuuta 1918. Ensimmäiset ansiomitalilla palkitut olivat luutnantti John N. Greene, kersantti William N. Norton ja sotamies Patrick Walsh.Borch 2013, s. 33-34

 Myöntämisperusteet ja ulkonäkö 
Distinguished Service Cross on vuoden 1963 jälkeen voitu myöntää henkilölle, joka päivämäärän 6. huhtikuuta 1917 jälkeen palvellessaan Yhdysvaltain armeijassa osoittaa poikkeuksellista sankaruutta, jota ei voida palkita Medal of Honorilla. Mitali voidaan myöntää seuraavista:

 teosta toimittaessa Yhdysvaltain vihollista vastaan
 teosta vastustavaa tai vierasmaalaista tahoa vastaan kohdistetussa sotilasoperaatiossa
 teosta aseellisessa konfliktissa, johon Yhdysvallat ei ota osaa, palveltaessa ystävällisen vieraan tahon joukoissa aseistautunutta vihollista vastaan

Teon (tai tekojen) on oltava niin merkittävä ja hengenvaarallinen, että se erottaa henkilön palvelustovereistaan. Mitali voidaan myöntää myös postuumisti.

Mikäli henkilölle myönnetään ensimmäisen Distinguished Service Crossin jälkeen samaa ansiomitalia toinen kappale, merkitään kutakin myöhempää mitalia tammenlehtien nipulla.

Mitalin nauha on sininen punavalkoisilla reunoilla:

 80x80px mitalin nauha

 Merkittäviä palkittuja 

 Arthur S. Champeny – ainoa kolmessa eri sodassa (ensimmäinen maailmansota, toinen maailmansota, Korean sota) Distinguished Service Crossilla palkittuBorch 2013, s. 36
 Eddie Rickenbacker – kahdeksalla Distinguished Service Crossilla ensimmäisessä maailmansodassa palkittu hävittäjä-ässä (yksi korotettiin vuonna 1930 Medal of Honoriksi)Borch 2013, s. 34
 Virginia Hall – toistaiseksi viimeinen Distinguished Service Crossilla palkittu nainen (1944)Borch 2013, s. 37

 Lähteet 



 Viitteet 

Luokka:Yhdysvaltain sotilasansiomitalit